Pserimos

Pserimos (gresk: Ψέριμος) er en liten gresk øy i øygruppen Dodekanesene i Egeerhavet. Den ligger mellom øyene Kalymnos og Kos utenfor kysten av Anatolia (Tyrkia). Den er en del av kommunen Kalymnos. I henhold til folketellingen av 2001 var det 130 innbyggere på øya.

 Beskrivelse 
Pserimos er den største naboøya til Kalymnos og ligger ca 3,5 km nord for Kos og 5 km vest for Kalymnos. Den korteste avstanden til Anatolia er i nordøst, hvor tyrkiske Bodrum (tidligere antikke greske Halikarnassos) ligger 8 km unna.

Øya er 7,35 km bred og 2,5 km bred. Landskapet på den tørre øya består stort sett av en vegetasjon dominert av lave busk. Pserimos er kupert og fjellrikt i nordøst og den høyeste hevingen er 268 meter.

Den fremste næringsveien er turisme for greske og europeiske feriegjester som er tiltrukket av dens avsidesliggende lokalisering. Det er flere badestrender og et antall vertshus hvor en del av dem også tilbyr overnatting. 

Det går daglig ferger til og fra Pothia på Kalymnos. Det er en rekke cruiseskip som har Pserimos som stoppested.

 Historie 
I henhold til Homers skipskatalog i Iliaden, var Pserimos en del i gruppen ledet av Feidippos og Antifos. Ellers er øya kun kjent fra en inskripsjon fra 200-tallet e.Kr. Constantakopoulou, Christy (2007): The dance of the Islands: Insularity, Networks, the Athenian Empire, and the Aegean World. Oxford University Press, ISBN 978-0-19921-595-9, S. 330. s. 215

Siden oldtiden har Pserimos vært kjent for sine kapers, en buskvekst med spiselig knopp og frukt. I dag er det derimot oliventrær som gjelder, og det er rundt 6 000 trær som plantet nordøst for landsbyen. Innbyggerne lever hovedsakelig av fiske og turisme. Κάλυμνος Οικισμοί (Βαθύς, Ψέριμος)  I den store bukta i øst er det fiskeoppdrett.

I utkanten av landsbyen står kirken Kimisis tis Panagias (Kοίμησης της Παναγίας) og ca 1,5 km nordvest for landsbyen ved en lang bukt er det en annen kirke, Panagia Grafiotissa (Παναγία Γραφιώτισσα).

 Befolkningsutvikling på Pserimos Olympitou, Evdokia (2008): «Transgressions des frontières maritimes. Le cas des îlots du Dodécanèse» i: Institute for Neohellenic Research/ l'Institut de Recherches Néohelléniques: Historical Review/La Revue Historique, nr. 5, s. 181-192. År  1947  1951  1961  1971  1981  1991  2001 Nasjonale statistikktjeneste for Hellas (ΕΣΥΕ) (PDF), s. 75, gresk  Innbyggere  264  233  157  108  72  79  130 

I motsetning til de offisielle tallene, bor det betydelig færre folk hele året på øya, for vinteren 2008/2009 maksimalt 30 stykker.Μια ριγανοπώλισσα και μια μαθήτρια, Ελληνικό Πανόραμα  (PDF). Τεύχος 69, gresk

 Referanser 

 Eksterne lenker 

 Generell informasjon om Pserimos, gresk

Kategori:Dodekanesene
Kategori:Øyer i Hellas